Jens Schydtz

Jens Schydtz (født 14. mai 1792 i København, død 25. mai 1859) var en norsk embetsmann og stortingsrepresentant.

Liv
Han var sønn av dommeren Jørgen Lottrup Schydtz og bror av presten Christian Lottrup Schydtz. I 1809 ble han student fra Bergen katedralskole og studerte deretter ved Københavns Universitet. I 1814 ble han cand. jur. og ble året etter utnevnt til fullmektig ved politiretten i Bergen. Fra 1816 var han fullmektig hos stiftamtmannen i samme by. I 1828 ble han utnevnt til assessor ved Bergen stiftsoverrett. Samme år ble han borgermester i Bergen.

Fra 1834 var han amtmann i Søndre Bergenhus amt, fra 1850 tollinspektør og fra 1852 stiftamtmann i Bergen.

Schydtz var stortingsrepresentant fra Bergen på alle Storting fra 1833 til 1854, og lagtingspresident fra 1833 til 1851. Han ble valgt igjen i 1859, men døde like etter.

Utmerkelser
Han ble utnevnt til ridder av St. Olavs Orden i 1848 og av Nordstjerneordenen i 1843.

Referanser

Litteratur

Eksterne lenker 
 

Norske embets- og tjenestemenn
Fylkesmenn i Hordaland
Stortingsrepresentanter 1833–1835
Stortingsrepresentanter 1836–1838
Stortingsrepresentanter 1839–1841
Stortingsrepresentanter 1842–1844
Stortingsrepresentanter 1845–1847
Stortingsrepresentanter 1848–1850
Stortingsrepresentanter 1851–1853
Stortingsrepresentanter 1854–1856
Norske borgermestere og ordførere
Riddere av St. Olavs Orden
Personer fra København